[{"text_idx": "#000003", "text": "Talvepealinnas Otepa\u0308a\u0308l pandi to\u0308o\u0308le lumekahurid"}, {"text_idx": "#000004", "text": "Mo\u0308o\u0308dunud na\u0308dalavahetus to\u0303i kaasa ku\u0308lmakraadid ning talvepealinnas Otepa\u0308a\u0308l hakkasid huugama esimesed lumekahurid Linnama\u0308e orus ja Kuutsema\u0308el. Talvepealinn Otepa\u0308a\u0308 valmistub talve tulekuks."}, {"text_idx": "#000005", "text": "Otepa\u0308a\u0308 piirkonnas on kolm ma\u0308esuusakeskust \u2013 Kuutsema\u0308gi, Va\u0308ike Munama\u0308gi ja Ansoma\u0308gi, u\u0308le 100 km suusaradu, millest po\u0303nevama reljeefiga suusarajad ja\u0308a\u0308vad Tehvandi Spordikeskuse territooriumile. Lisaks sellele tegutseb Linnama\u0308e orus kogu perele mo\u0303eldud aktiivse vaba aja keskus \u2013 Otepa\u0308a\u0308 Winterplace, kus alustati eile o\u0303htul aktiivse lumetootmisega. Otepa\u0308a\u0308 Winterplace\u2019i pargi no\u0303lvad saavad igal aastal kaetud kunstlumega, mille tootmiseks kasutatakse ta\u0308napa\u0308eva tipptehnikat. \u201cTemperatuur lubas esialgu teha ainult o\u0308o\u0308sel ning praegu lumekahurid valmistuvad juba uueks lahinguks, mis prognoosi kohaselt algab ta\u0308na o\u0303htul ning siis juba mitu o\u0308o\u0308pa\u0308eva ja\u0308rjest. Ideaaltingimustes suudaksime toota kogu talveks vajamineva lume nelja o\u0308o\u0308pa\u0308evaga, kuid praegust ilmaprognoosi silmas pidades tundub, et talveparki saab kvaliteetset kasutama hakata detsembri esimestel pa\u0308evadel.\u201d ta\u0308psustas Otepa\u0308a\u0308 Winterplace juhataja Siim Kalda. \u201cOtepa\u0308a\u0308 Winterplace on Eesti suurim talvepark, mis pakub aktiivset vaba aja veetmise vo\u0303imalust kogu perele. Huvitavaid talviseid tegevusi leiavad erinevas vanuses lapsed, noorukid ja ta\u0308iskasvanud. Talvepargis ootavad lustijaid snowtubingu rajad, kelguma\u0308gi, uisuva\u0308ljak, po\u0303hjapo\u0303drad, iglukino, va\u0308ikelaste tuubikarussell, Ahhaa Teadusiglu ja loomulikult palju lund.\u201d lisas talvepargi mu\u0308u\u0308gijuht Triin Kalda. Loe edasi: Talvepealinnas Otepa\u0308a\u0308l pandi to\u0308o\u0308le lumekahurid"}]